2. ลักษณะการประกอบธุรกิจ

2.1) ประวัติความเป็นมา

  ปี 2541 บริษัทฯ ก่อตั้งขึ้น ณ วันที่ 17 มิถุนายน 2541 ในชื่อ “บริษัท เอ็มแอนด์วี ดิสทริบิวชั่น
  จำกัด” ด้วยทุนจดทะเบียน 1 ล้านบาท และได้มีการเพิ่มทุนเป็น 5 ล้านบาทในเดือนธันวาคม

  ปี 2542 บริษัทฯ ได้รับการสนับสนุนจากกลุ่ม SiS
  ที่เล็งเห็นศักยภาพการเติบโตด้านไอทีในประเทศไทย โดยได้เข้ามาร่วมทุนในสัดส่วนร้อยละ 49
  ของทุนชำระแล้วผ่านบริษัท Maxima Technology Limited ซี่งเป็นบริษัทในกลุ่ม, SiS
  เป็นกลุ่มธุรกิจที่มีความชำนาญทางด้านธุรกิจขายส่งอุปกรณ์คอมพิวเตอร์ (“IT Distribution”)
  ที่มีเครือข่ายครอบคลุมทั้งในฮ่องกง สิงคโปร์ มาเลเซีย จีน โดยบริษัทแกนที่สำคัญคือ SiS
  International Limited ซึ่งดำเนินธุรกิจขายส่งอุปกรณ์คอมพิวเตอร์
  ในประเทศฮ่องกงมาตั้งแต่ปี 2528 และต่อมาบริษัทแม่ (SiS International Holdings
  Ltd.) ได้เข้าจดทะเบียนในตลาดหลักทรัพย์ฮ่องกงในปี 2535 โดยบริษัทฯ
  ได้ผู้บริหารที่มีประสบการณ์ในธุรกิจขายส่งอุปกรณ์คอมพิวเตอร์ในประเทศไทยมานาน คือ
  นายสมชัย สิทธิชัยศรีชาติ และนายสมบัติ ปังศรีนนท์ ที่เป็นหุ้นส่วนร่วมก่อตั้งมาเป็นผู้บริหาร
  และเปลี่ยนแปลงชื่อบริษัทฯ เป็น “บริษัท เอสไอเอส ดิสทริบิวชั่น (ประเทศไทย) จำกัด”
  ในเดือนเมษายน มีการเพิ่มทุนจดทะเบียนเป็น 60 ล้านบาทในเดือนธันวาคม มีสำนักงานอยู่ที่ชั้น
  4 อาคารชำนาญเพ็ญชาติ (1,300 ตารางเมตร) และมีคลังสินค้าอยู่ที่ชั้น Ground (1,100
  ตารางเมตร) ในอาคารเดียวกัน โดยมีนายสมชัย สิทธิชัยศรีชาติ
  ดำรงตำแหน่งกรรมการผู้จัดการ และนายสมบัติ ปังศรีนนท์ ดำรงตำแหน่งกรรมการบริหาร

  เนื่องจาก SiS International Limited ดำเนินธุรกิจด้าน IT Distribution
  ในฮ่องกงมานานโดยเป็น Distributor ที่มียอดขายสูงสุดในฮ่องกง
  มีความสัมพันธ์ที่ดีกับผู้ผลิตจำนวนมาก ทำให้บริษัทฯ
  ได้รับการแต่งตั้งให้เป็นผู้แทนจำหน่ายของผู้ผลิตหลายรายตั้งแต่เริ่มต้น ซึ่งทำให้ในปี 2542
  ซึ่งเป็นปีแรกที่บริษัทฯ ดำเนินธุรกิจ บริษัทฯ ได้รับการแต่งตั้งจากผู้ผลิตรายสำคัญคือ Compaq,
  HP, Acer, APC, Fujitsu, Philips, 3Com ซึ่งบริษัทฯ มียอดขายในปี 2542 ที่ 1,330
  ล้านบาท

  ปี 2543 บริษัทฯ ได้รับการแต่งตั้งให้เป็น Distributor จากบริษัท Samsung เพื่อจำหน่าย
  Hard Disk, CD-ROM, CD-RW และ DVD ของ Samsung เพิ่มเติม ซึ่งในปี 2543 บริษัทฯ
  มียอดขายทั้งปีอยู่ที่ 2,585 ล้านบาท เพิ่มขึ้นร้อยละ 94

  ปี 2544 บริษัทฯ ได้รับการแต่งตั้งให้เป็น Distributor จาก IBM เพื่อจำหน่าย PC,
  Notebook และ Server และ EMC เพื่อจำหน่าย Enterprise Storage เพิ่มเติม โดยในปี
  2544 บริษัทฯ มียอดขายรวม 3,397 ล้านบาท เพิ่มขึ้นร้อยละ 31

  ปี 2545 บริษัทฯ มียอดขายเพิ่มขึ้นเป็น 3,853 ล้านบาท เพิ่มขึ้นร้อยละ 13.4

  ปี 2546 บริษัทฯ ได้เป็นผู้จัดจำหน่าย Hard Disk
  และจอภาพให้กับโครงการคอมพิวเตอร์เอื้ออาทรของกระทรวงเทคโนโลยีสารสนเทศและการสื่อสาร
  (กระทรวง ICT) และได้ขยายคลังสินค้าเพิ่ม โดยเช่าคลังสินค้าขนาด 4,000
  ตารางเมตรที่ซอย 13 ถนนพระรามเก้า โดยมียอดขายทั้งปี 5,688 ล้านบาท เพิ่มขึ้นร้อยละ
  47.6 ที่ประชุมคณะกรรมการบริษัทครั้งที่ 13/2546 ณ วันที่ 26 ธันวาคม 2546
  ที่ประชุมมีมติให้บริษัทฯ จ่ายเงินปันผลจำนวน 95 ล้านบาท และเพิ่มทุนจดทะเบียนจาก 60
  ล้านบาทเป็น 145.5 ล้านบาท โดยชำระเต็มจำนวนจากผู้ถือหุ้นเดิม และในวันเดียวกัน
  ที่ประชุมผู้ถือหุ้นครั้งที่ 13/2546 มีการลงมติเห็นชอบมติเพิ่มทุนดังกล่าว และให้แปลงสภาพบริษัทฯ
  เป็นบริษัทมหาชน โดย ณ วันที่ 30 ธันวาคม 2546 บริษัทฯ
  ได้ทำการจดทะเบียนการเพิ่มทุนดังกล่าวกับกระทรวงพาณิชย์

  ปี 2547 บริษัทฯ ได้จดทะเบียนกับกระทรวงพาณิชย์แปรสภาพเป็นบริษัทมหาชนเมื่อวันที่ 9
  กุมภาพันธ์ 2547 และเปลี่ยนชื่อจากเดิม บริษัท เอสไอเอส เทคโนโลยี จำกัด เป็น บริษัท
  เอสไอเอส ดิสทริบิวชั่น จำกัด (มหาชน)

  ที่ประชุมวิสามัญผู้ถือหุ้นครั้งที่ 2/2547 ณ วันที่ 22 มกราคม 2547
  ที่ประชุมมีมติให้แก้ไขมูลค่าที่ตราไว้ของหุ้นจากที่กำหนดไว้หุ้นละ 10 บาท
  เป็นมูลค่าที่ตราไว้ของหุ้นในราคาหุ้นละ 1 บาท รวมเป็นจำนวนหุ้นทั้งสิ้น 145 ล้านหุ้น
  และมีมติให้เพิ่มทุนจดทะเบียนของบริษัทจากจำนวน 145 ล้านบาท เป็น 205 ล้านบาท
  โดยการออกหุ้นสามัญจำนวน 59.5 ล้านหุ้น โดยเสนอขายหุ้นสามัญเพิ่มทุนจำนวน 11.5 ล้านหุ้น
  ให้แก่ผู้ถือหุ้นเดิมตามสัดส่วน โดยผู้ถือหุ้นเดิมทำการใช้สิทธิเพิ่มทุนไปแล้วเมื่อวันที่ 19 มีนาคม
  2547, เสนอขายหุ้นสามัญเพิ่มทุนจำนวน 43 ล้านหุ้น ให้แก่ประชาชนทั่วไป
  ซึ่งการเพิ่มทุนดังกล่าวได้มีการจดทะเบียนกับกระทรวงพาณิชย์แล้วเมื่อวันที่ 15 มิถุนายน 2547
  และจัดสรรหุ้นสามัญเพิ่มทุนจำนวน 5 ล้านหุ้น
  เพื่อรองรับการใช้สิทธิของใบสำคัญแสดงสิทธิที่ให้สิทธิซื้อหุ้นของพนักงาน

  บริษัทฯ ได้รับการแต่งตั้งให้เป็น Distributor จาก Hitachi, O2, Konica Minolta
  และ HP เพื่อจำหน่าย Plotter และวัสดุสิ้นเปลือง เช่น หมึก, โทนเนอร์
  และวัสดุสิ้นเปลืองอื่น ๆ เช่น กระดาษ เพิ่มเติม โดยในปี 2547 บริษัทฯ มียอดขายรวม 6,759
  ล้านบาท เพิ่มขึ้นร้อยละ 18.8

2.2) ภาพรวมการประกอบธุรกิจ

บริษัทฯ ประกอบธุรกิจขายส่งคอมพิวเตอร์ อุปกรณ์ต่อพ่วงและอุปกรณ์สำนักงานอัตโนมัติต่าง ๆ
โดยบริษัทฯ เป็นผู้แทนจำหน่ายสินค้าจากผู้ผลิตประมาณ 45 ราย
และมีจำนวนสินค้าที่จำหน่ายมากกว่า 4,400 รายการ บริษัทฯ
มีฐานลูกค้าที่เป็นผู้ประกอบการคอมพิวเตอร์ทั้งที่เป็นร้านค้าปลีก
บริษัทผู้ค้าที่จำหน่ายเข้าภาคธุรกิจและหน่วยงานราชการ ผู้รับวางระบบ
ผู้ผลิตคอมพิวเตอร์ภายใต้เครื่องหมายการค้าของตัวเอง ฯลฯ โดยในปี 2547 มีจำนวนคู่ค้ามากกว่า
4,000 ราย

ปัจจุบัน บริษัทฯ ไม่มีบริษัทฯ ย่อยและบริษัทฯ ร่วมใด ๆ

  โครงสร้างบริษัทฯ และบริษัทในเครือ SiS ณ วันที่ 31 ธันวาคม 2547

  รายละเอียดการประกอบธุรกิจของบริษัทในเครือ SiS

+-----------------------------+-------------------+-------------------+
| ชื่อบริษัท                      | ล                 | ประเทศที่ดำเนินงาน/  |
|                             | ักษณะการประกอบธุรกิจ |                   |
|                             |                   | จดทะเบียนจัดตั้ง      |
+=============================+===================+===================+
| SiS International Holdings  | ประ               | เบอร์มิวด้า          |
| Ltd.                        | กอบธุรกิจโดยการถือหุ้น |                   |
|                             |                   |                   |
|                             | (Holding Company) |                   |
+-----------------------------+-------------------+-------------------+
| SiS Distribution Ltd.       | ประ               | บริติชเวอร์จิ้นไอร์แลนด์ |
|                             | กอบธุรกิจโดยการถือหุ้น |                   |
+-----------------------------+-------------------+-------------------+
| SiS Technologies Pte Ltd.   | ธุรกิจขา            | สิงคโปร์            |
|                             | ยส่งอุปกรณ์คอมพิวเตอร์ |                   |
+-----------------------------+-------------------+-------------------+
| SiS International Ltd.      | ธุรกิจขา            | ฮ่องกง             |
|                             | ยส่งอุปกรณ์คอมพิวเตอร์ |                   |
+-----------------------------+-------------------+-------------------+
| SiS Distribution (M) Sdn.   | ธุรกิจขา            | มาเลเซีย           |
| Bhd.                        | ยส่งอุปกรณ์คอมพิวเตอร์ |                   |
+-----------------------------+-------------------+-------------------+
| Computer Network Centre     | ธุรกิจขา            | มาเลเซีย           |
| Sdn. Bhd.                   | ยส่งอุปกรณ์คอมพิวเตอร์ |                   |
+-----------------------------+-------------------+-------------------+
| Chuang Long Trading         | ธุรกิจขา            | จีน                |
| (Shanghai) Co., Ltd.        | ยส่งอุปกรณ์คอมพิวเตอร์ |                   |
+-----------------------------+-------------------+-------------------+
| SiS International Trading   | ธุรกิจขา            | จีน                |
| (Shanghai) Co., Ltd.        | ยส่งอุปกรณ์คอมพิวเตอร์ |                   |
+-----------------------------+-------------------+-------------------+
| Maxima Technology Ltd.      | Inactive          | บริติชเวอร์จิ้นไอร์แลนด์ |
+-----------------------------+-------------------+-------------------+
| Compute Zone Limited        | Inactive          | ฮ่องกง             |
+-----------------------------+-------------------+-------------------+
| SiS China Ltd.              | Inactive          | ฮ่องกง             |
+-----------------------------+-------------------+-------------------+

  การที่บริษัทฯ อยู่ในกลุ่มบริษัท SiS ทำให้บริษัทฯ
  ได้รับประโยชน์จากการได้รับข้อเสนอพิเศษจากผู้ผลิตเนื่องจาก SiS International Ltd.
  ดำเนินธุรกิจด้านขายส่งอุปกรณ์คอมพิวเตอร์ (IT Distribution) ในฮ่องกงมานานโดยเป็น
  Distributor ที่มียอดขายสูงสุดในฮ่องกง มีความสัมพันธ์ที่ดีกับผู้ผลิตจำนวนมาก ทำให้บริษัทฯ
  ได้รับการแต่งตั้งให้เป็นผู้แทนจำหน่ายของผู้ผลิตหลายรายตั้งแต่เริ่มต้น

  จากการที่บริษัทในเครือ SiS
  ดำเนินธุรกิจขายส่งอุปกรณ์เกี่ยวกับคอมพิวเตอร์และเทคโนโลยีสารสนเทศ
  เครือข่ายบริษัทเหล่านี้ได้รับการจัดตั้งและจัดการเพื่อให้ได้ประโยชน์จากการรวมศูนย์เพื่ออำนาจต่อรองทางการค้า
  และประสิทธิภาพในการบริหารจัดการ
  ในการจัดการดังกล่าวจึงมีเจ้าหน้าที่และส่วนงานที่ให้บริการกับบริษัทในเครือที่ถูกจ้างและเป็นค่าใช้จ่ายของ
  SiS International Holdings Ltd. ดังนั้น บริษัทฯ
  จึงมีการทำสัญญาเพื่อแบ่งภาระต้นทุนค่าใช้จ่ายดังกล่าว โดยบริษัทฯ
  ต้องจ่ายค่าธรรมเนียมการจัดการให้กับ SiS International Holdings Ltd. โดยในปี
  2545 บริษัทฯ จ่ายค่าธรรมเนียมดังกล่าวในอัตราร้อยละ 0.25 ของยอดขาย ปี 2546
  ในอัตราร้อยละ 0.125 ของยอดขาย และตั้งแต่ปี 2547 เป็นต้นไป ในอัตราร้อยละ 0.0625
  ของยอดขาย ซึ่งบริษัทฯ
  จะได้รับการอบรมทางด้านการบริหารจัดการและความรู้ทางด้านเทคโนโลยีใหม่
  รวมถึงการใช้กำลังคนร่วมกัน ทำให้บริษัทฯ
  สามารถบริหารงานและปรับตัวตามสภาวะการแข่งขันในตลาดภายในประเทศได้อย่างมีประสิทธิภาพ

2.3) โครงสร้างรายได้

สามารถแยกรายได้จากการขายออกเป็นส่วน ๆ ตามประเภทสินค้าดังต่อไปนี้

หน่วย : ล้านบาท

  ------------------ -------- ------- -------- -------- ------- -------- -------- ------- --------
                     2547                      2546                      2545             

                     ยอดขาย   สัดส่วน   เติบโต    ยอดขาย   สัดส่วน   เติบโต    ยอดขาย   สัดส่วน   เติบโต

  คอมพิวเตอร์ (System) 2,421    36.3%   8.7%     2,228    39.9%   38.4%    1,610    42.6%   10.3%

  อุปกรณ์เก็บข้อมูล       878      13.2%   -17.7%   1,067    19.1%   88.3%    567      15.0%   24.5%
  (Storage)                                                                               

  เครื่องพิมพ์ (Printer) 650      9.8%    9.0%     597      10.7%   51.2%    395      10.5%   -6.0%

  อุปกรณ์รับ/แสดงภาพ    954      14.3%   7.1%     891      16.0%   42.1%    627      16.6%   22.3%
  (Imaging)                                                                               

  อุปกรณ์ต่อพ่วง         1,414    21.2%   95.5%    713      12.8%   28.2%    565      15.0%   18.9%
  (Accessory)                                                                             

  โทรศัพท์+คอมพิวเตอร์   346      5.2%    301.8%   86       1.5%    521.7%   14       0.4%    -32.1%
  (PDA Phone)                                                                             

  รวม                6,665    19.4%   19.7%    5,582    47.8%   47.9%    3,777    13.1%   13.0%
  ------------------ -------- ------- -------- -------- ------- -------- -------- ------- --------

หมายเหตุ : ตัวเลขมีการปัด เมื่อนำมาบวก อาจจะไม่เท่ายอดรวม

ในปี 2547 ที่ผ่านมา บริษัทฯ มียอดขายรวมเพิ่มขึ้น 19.4% โดยสามารถแบ่งประเภทสินค้าที่บริษัทฯ
จัดจำหน่ายออกได้เป็น 6 ประเภทคือ :

2.4) เป้าหมายการดำเนินธุรกิจ

  บริษัทฯ มีเป้าหมายในการเป็นหนึ่งในผู้นำของธุรกิจขายส่งอุปกรณ์คอมพิวเตอร์ (IT
  Distribution) โดยได้กำหนดแนวทางไว้ดังนี้ :

  การขยายลูกค้าให้ครอบคลุมทั่วประเทศมากขึ้น

  บริษัทฯ จะมีการขยายฐานลูกค้าเพื่อให้ครอบคลุมลูกค้าไอทีส่วนใหญ่ในประเทศไทย
  รวมไปถึงการศึกษาและเข้าไปจัดจำหน่ายในช่องทางการจัดจำหน่ายแบบใหม่ๆ
  เพื่อรองรับการเปลี่ยนแปลงของผู้บริโภค
  และจะมีการวิเคราะห์ความต้องการของลูกค้าอย่างต่อเนื่อง สำหรับในช่วง 3 ปีข้างหน้า บริษัทฯ
  พบว่าสิ่งที่ลูกค้าต้องการ คือ การให้คำแนะนำที่ดีและการให้ความรู้กับลูกค้า โดยบริษัทฯ
  จะมีการฝึกอบรมความรู้ให้แก่พนักงานขาย รวมทั้งกำลังหาวิธีอื่น ๆ ที่ทำให้ลูกค้ามีความรู้เพิ่มขึ้น
  เพื่อสร้างความพึงพอใจให้กับลูกค้า โดยบริษัทฯ คาดหวังว่า
  จะสามารถครอบคลุมฐานลูกค้าได้ร้อยละ 80 ของผู้ดำเนินธุรกิจด้านคอมพิวเตอร์ทั้งหมด
  จากการประมาณการของผู้ประกอบธุรกิจรายใหญ่ทั้ง 6 รายในธุรกิจนี้ ภายในระยะเวลา 3
  ปีข้างหน้า

  โดยปัจจุบัน บริษัทฯ ครอบคลุมฐานลูกค้าประมาณร้อยละ 70
  ของผู้ดำเนินธุรกิจด้านคอมพิวเตอร์ทั้งหมด

  การขยายสินค้า

  มีการเพิ่มประเภทของสินค้าให้ครอบคลุมประเภทสินค้ามากขึ้น
  ศึกษาการเปลี่ยนแปลงของสินค้าเพื่อเพิ่มประเภทสินค้าตามเทคโนโลยีหรือความต้องการที่เปลี่ยนไป
  โดยบริษัทฯ จะเป็นผู้คัดเลือกจำหน่ายสินค้าจากผู้ผลิตที่เป็นผู้นำในแต่ละประเภทสินค้า
  ทั้งนี้เพื่อลดค่าใช้จ่ายในการจัดหาสินค้าของลูกค้า
  รวมไปถึงการศึกษาลู่ทางในการขยายธุรกิจไปยังสินค้าอื่นๆ นอกเหนือจากสินค้าไอที โดยบริษัทฯ
  คาดว่า จะสามารถเพิ่มประเภทของสินค้าใหญ่ ๆ ให้ได้อย่างน้อยปีละ 1 ประเภทสินค้าในแต่ละปี
  สำหรับ 3 ปีข้างหน้า

  การเพิ่มประสิทธิภาพ

  บริษัทฯ เน้นการปรับปรุงประสิทธิภาพในการดำเนินงานอย่างต่อเนื่อง
  มีการศึกษาเทคโนโลยีที่เกิดขึ้นใหม่ตลอดเวลา
  หาทางนำเทคโนโลยีชั้นนำมาใช้อย่างเหมาะสมเพื่อเพิ่มประสิทธิภาพการทำงาน
  และลดค่าใช้จ่ายลงอย่างต่อเนื่อง รวมไปถึงการนำมาตรฐานหรือระบบบริหารต่าง ๆ
  มาปรับใช้ในองค์กร เช่น ระบบ ISO 9000 ที่กำลัง ดำเนินการอยู่
  และคาดว่าจะแล้วเสร็จภายในปี 2548 นี้